《侍大中丞曹公关武作三首 其一》
明代·邓云霄

肃肃百僚瞻独座，翩翩诸将列连营。胜风暗结鱼丽阵，杀气先传草木兵。

戈拂西山回落日，剑横东海倚长城。白猿黄石余曾学，慷慨军前欲请缨。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。